Täna saates -
Protestid raputavad moslemimaailma.
Kas põhjuseks on islamivastane film või mõni sügavam motiiv?
Kas Jeesusel oli naine? Uurime tähelepanu äratanud leidu.
Põhja-Korea politsei viis pereisa kaasa ja hukkas ta.
Mis oli tema kuritegu? Uurime juhtumi üksikasju.
KRISTLIKU MAAILMA UUDISED
Vägivald ja viha Lähis-Idas jätkub.
Tere õhtust! Olen Wendy Griffith. George on tööreisil.
Mis on Lähis-Ida protestijuhtide eesmärk?
Tegemist võib olla millegagi, mida käsitletakse peagi ÜRO-s.
Esimees avas ÜRO 67. Peaassamblee.
Peaassamblee esimene täisistung kuulutatakse avatuks.
Peaskretär Ban Ki-moon õhutas liikmesriike
rahule ja mõõdukusele.
Peame kaitsma omavahelist lugupidamist
ning mõistma üksteise usku ja väärtusi.
ÜRO peab väljakutse vastu võtma.
Hezbollah Hasan Nasrallah' sarnastele juhtidele
tähendab omavaheline respekt sõnavabaduse kärpimist.
Nasrallah nõudis Beirutis, et rahvusvaheline kogukond
kiidaks heaks seaduse, mis keelab rünnakud jumalike religioonide vastu.
Moslemiriigid avaldavad Pakistani juhtimisel igal aastal ÜRO-le survet,
et võetaks vastu jumalapilkeseadus. Lääneriigid on idee tagasi lükanud.
Nina Shea meelest Hudsoni Instituudist
peab USA sõnavabadust kaitsma.
Obama valitsuse vastu on olnud nõrk. Nad on andnud vale signaali.
See teatab, et USA-s kasutatakse tsensuuri islami kasuks.
Põhiseadus tagab sõnavabaduse, isegi kui see solvab kedagi.
Gary Lane, CBN News
Gary Lane on aastaid kajastanud moslemimaade uudiseid.
Hiljuti vestles ta ühe meie teise toimetajaga.
- Mis on protestide esmapõhjus?
- Paljud peavad põhjuseks filmi Muhamedist.
Tegelikult on taustaks islami sõda Lääne vastu.
Islamis on mõiste rahu kojast ja sõja kojast.
Rahu koda e islamiseeritud piirkond sõdib sõja kojaga,
ehk islami poolt alistamata alaga.
- Moslemimaad on püüdnud ÜRO-s jumalapilke-seadust läbi suruda.
Mis on selle ohuks?
- See piirab sõnavabadust, Lääne tsivilisatsiooni põhiõigust.
Kui hakkame vabandama ja sõnavabadust piirama,
isegi kui see kedagi solvaks, muutume me dhimmi'deks.
Dhimmi on islamis teisejärguline kodanik,
nagu juut või kristlane, kes on alistunud islamile.
Nad püüavad teha USA-st ja lääneriikidest teise klassi riike.
- Mida tähendaks see kristlastele Lähis-Idas ja mujal?
- Kristlaste olukord halveneks.
Oled kohanud Egiptuse kristlasi.
Moslemivennaskonna võimuletõusu järel tunnevad paljud kristlased end
teise klassi kodanikena.
Näorätita naisi pilgatakse ja ähvardatakse tänavail.
Nad elavad omaenda riigis teise klassi kodanikena.
- USA presidenti on olukorra eest kritiseeritud.
Mida peaks Obama tegema?
- Ta võiks lõpetada andekspalumise.
USA on ehitatud sõnavabadusele.
Rahustamine ei toimi, kui vastas on ähvardused ja vägivald.
See sünnitab vaid uut vägivalda ja ähvardusi.
- Nn Araabia kevad on muutunud Araabia talveks.
Demokraatiat ei sündinud. Mis juhtus?
- Oldi liiga naiivsed selle suhtes, mis juhtub,
kui hirmuvalitsused langevad. Arvati, et algab demokraatia.
Äärmusislamistid, nagu Moslemi- vennaskond, kasutasid võimalust.
Egiptuses haarab Mohammed Morsi üha enam kontrolli armee,
meedia, valitsuse ja kohtunike üle. Eesmärgiks on sharia seadus.
Nende sihiks on luua regionaalne ja ülemaailmne kalifaat,
mis kehtestab sharia-seaduse kogu maailmas.
- Aitäh intervjuu eest. Ootame su reportaazhe Jeruusalemmast.
Paavst Benedictus lõpetas oma 3-päevase visiidi Liibanonis.
Ta õhutas lepitust moslemite ja kristliku vähemuse vahel.
Liibanonis elab Lähis-Ida maadest suhtarvult enim kristlasi.
Paavst kutsus rahule Süürias ja regioonis.
Briti võimud uurivad Londoni heategevusorganisatsiooni,
mis rahastab väidetavalt Nigeeria islamistlikku terrorirühmitust.
Jätkab Peter Wooding.
Briti heategevusseltsi süüdistatakse Nigeeria islamirühmituse toetamises.
Väidetavalt al-Qaedaga sidemeid omav Boko haram levitab riigis terrorit,
korraldades rünnakuid kirikute ja kristlaste vastu.
Sihtasutuse Al Muntada varasid on väidetavalt siirdatud Boko haramile.
David Alton Liverpoolist nõudis välisministeeriumilt,
et parlament uuriks väiteid.
Asjast teatati politseile ja heategevuskomisjonile.
Boko haram on tapnud tänavu Nigeerias sadu inimesi,
mistõttu nõuab küsimus rahvusvahelise üldsuse tähelepanu.
Nad on paigaldanud lõhkeaineid kirikutesse.
Kirikuid on hävitatud ja süütud on hukkunud.
Londoni organisatsioon Al Muntada kogub katastroofiabi Aafrikasse.
Al Muntada on 25 aastat tegutsenud registreeritud heategevusühendus.
Oleme rajanud silmakliinikuid ja nõuandlaid
ning kaevanud kaeve kogu kontinendil.
Ashrafi sõnul eitab ühendus sidemeid terrorirühmitustega.
Eitame vägivalda ja äärmusideaale
ning eitame kõiki süüdistusi.
Nigeeria pastor Ade Omooba, ühenduse Christian Concern rajaja,
loodab, et juhtum valgustab Nigeeria kristlaste viletsust.
Rahvusvahelise kogukonna, nagu Briti valitsuse mõju
on tohtult suur nende jaoks,
keda Nigeeria põhjaosas ja mujal taga kiusatakse.
Nad on unustatud, kellel pole häält.
Lord Alton palus kristlastel palvetada ja tegutseda,
et rahavood Boko Haramile katkeksid.
Kristlased peaksid küsima rahvaesindajailt ja seadusandjailt,
mida riigi valitsus teeb selle heaks,
et Boko haram nimetataks terroriorganisatsiooniks,
et see ei saaks oma vägivallategude jaoks toetust.
Peter Wooding, CBN News, London, Inglismaa
Uus leid äratas igivana küsimuse.
Mida papüürusetükk ütleb ja miks on see tekitanud suurt lärmi?
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
Kui saaksid paluda Jumalalt eluks kolme õnnistust, mis need oleksid?
Kas paluksid uut maja, töökohta või pikka iga?
Õpetan oma uuel DVD-l kolmest õnnistusest,
mida olen Issandalt aastate vältel palunud.
Need on tarkus, soosing ja Püha Vaimu võidmine.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu, kuidas elus edu saavutada.
Õpetan, kuidas teha tarku otsuseid,
tunda ära Issanda plaane, saada Püha Vaimu võidmist
ja kuidas elu võib täituda Jumala soosinguga.
Toode on ingliskeelne.
Meie abielu algaastail nappis meil pidevalt raha.
Õppisime Piiblist kümnise kohta. Raha polnud, kuid hakkasime andma.
Raha hakkas jätkuma. Nüüd oleme võlgadest vabad.
On suurepärane anda CBN'ile, kuna raha läheb Jumala töö jaoks.
Oleme Dawn ja Phyllis Raven. Toetame CBN'i tööd.
Harvardi teadlane õhutas kristlaste seas vaidlusi.
Ta leidis papüüruse, mille järgi Jeesusel oli naine.
Chris Mitchell uuris asja.
Prof Karen Kingi sõnul viitab Jeesus 4. sajandist pärineval papüürusel
oma naisele. Tekst viitab ehk Maarja Magdaleenale.
Mõnede hinnangul võib leid raputada kristlikku maailma.
See on esimene leid,
kus kristlased väidavad, et Jeesusel oli naine.
Jeruusalemma Uue Testamendi õpetlase Claire Pfanni sõnul
ei räägi leid midagi Jeesusest ega Tema järgijaist.
See räägib pigem, mida 4. sajandil räägiti Jeesuse kohta Egiptuses.
Leid pakub huvi kirikuajaloo aspektist,
eelkõige Egiptuse kristluse uurimise seisukohast.
Pfanni sõnul puudub papüüruse kontekst.
King usub, et tekst on osa laiemast arutelust naise rolli kohta.
Professor King ei usu, et Jeesus ja Maarja olid abielus
või et papüürusetükk tõestaks midagi ühes või teises suunas.
Tema meelest püütakse tekstis selgitada naise rolli juhtimises
4. sajandi Egiptuse kristlaste seas.
Koptide ajaloo eksperdid kogunesid Itaalias.
Mõned kahtlevad papüüruse ehtsuses.
Papüüruse avaldaja Harvardi professor Karen King
lubas tellida tindile keemilise analüüsi
teksti ehtsuse kinnitamiseks.
Dr Corné Bekkeri sõnul Regenti Ülikoolist
pärineb leid tõenäoliselt 4. saj gnostitsismist,
mis püüdis õõnestada kristluse sõnumit.
Chris Mitchell, CBN News
Vestlesin hiljuti dr Bekkeriga papüürusest ja väidetest,
mille järgi Jeesusel oli naine.
- Mis on gnostikute evangeeliumid ja kust need pärinevad?
- 2. sajandi algul esines kristluse kõrval veidraid liikumisi,
mis püüdsid levitada kristlusele võõraid uskumusi.
2. -4. saj hakkasid nad kirjutama oma "evangeeliume".
Jeesuse järgijate nimel kirjutati pseudoepigraafilisi evangeeliume,
kus esitleti kristlusele ja judaismile võõraid ideid.
- Väited Jeesuse naise kohta pole uued.
Kas evangeeliumide kirjutajad poleks rääkinud,
et Jeesusel oli naine, kui see tõele vastanuks?
- Selle kohta on kaks viidet apokrüüfilistes tekstides -
üks Maarja salaevangeeliumis ja teine sellel uuel papüürusetükil.
Need pärinevad hilisemast ajast.
Evangeeliumide autorid oleksid seda maininud.
Algkogudus oli veendunud, et Jeesuse naisele ei viita ükski fakt.
- Miks mõned väidavad, et Jeesusel oli naine?
- Püütakse kukutada kristlust.
4. sajandil sündis kloostriliikumine.
Arutati, kas kristlased peaksid abielluma või tsölibaadis elama.
Mõnedel juhtudel püütakse minu meelest
õõnestada Kristuse jumalikkust.
- Kuidas peaksid usklikud väidetele reageerima?
- Tsiteeriksin Shakespeare'i: Palju kära ei millestki.
Kirikuisa Irenaeus kirjutas valeõpetuste vastu raamatu,
kus ta seda teemat käsitleb. Neid tekste pole leitud,
sest kogudus hävitas raamatud, mis polnud ehtsad
ega rääkinud Jeesusest midagi kasulikku.
- Aitäh intervjuu eest.
Kas Jeesusel oli naine või püütakse õõnestada evangeeliumi?
Kommenteeri teemat meie facebooki-lehel ja jaga seda.
Järgmiseks lugu Põhja-Koreast tagakiusu eest põgenenud naisest.
CBN'i kodulehel võib lugeda uudiseid omal valikul,
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Kas poleks tore hüpata lennukisse ja lennata mõnele arengumaale
toitu ja ravimeid jagama ja Jeesusest rääkima?
Kas poleks tore, kui saaks aidata inimesi kõikjal maailmas?
Kas poleks tore, kui seda saaks teha kodus ilma tšekke kirjutamata?
Hakka CBN'i partneriks ja aita levitada evangeeliumi.
USA elanikud võivad teha otsekorralduslepingu.
See on turvaline ja lihtne viis aidata.
Kas poleks tore saada iga kuu Pat'i ja Gordon'i õpetusi?
Kui sõlmid otsekorralduslepingu, säästad aega ja raha
ning aitad Jumala auks maailma muuta.
Kas see poleks tore?
Meil oli suur autolaen ja krediitkaardivõlg.
Andmine ei tulnud tavaliselt meeldegi.
Kui vaatasime Pat'i õpetust, otsustasime hakata kümnist andma.
Sain parema palgaga töökoha. Sissetulekud kasvasid.
Kuigi tulevik on ebakindel, teame, et Jumal hoolitseb.
Ta ei ole meid kunagi petnud.
Oleme Tim ja Yvette Webber. Toetame CBN'i tööd.
Põhja-Korea on kristlaste jaoks üks maailma ohtlikeimaid paiku.
Usklikke vahistatakse, piinatakse ja tapetakse.
Sellest hoolimata tegutseb põrandaalune kogudus.
Kohtume sinna kuulunud naisega. Jätkab George Thomas.
Tema nimi on Kim Eun Jin, ta on 31-aastane.
Ta sündis Pyongyangis, Põhja-Koreas.
Tema tunnistus on haruldane.
CIA andmeil on Põhja-Koreas 24 miljonit elanikku,
kellest 2 protsenti ehk 480 000 on kristlased.
Vaid väiksel osal neist on õnnestunud põgeneda.
Kim Eun Jin on üks neist.
Lapsepõlves räägiti meile, et Jumalat pole olemas.
Pidime kummardama riigijuhte Kim Il-suni ja Kim Jong-ili.
Riigi põhiseadus tagab usuvabaduse, kuid seda ei toetata.
- Milline on uskliku elu Põhja-Koreas?
- Mu pere kogunes laupäeviti meie korteri tagatoas.
Palvetasime, laulsime ja lugesime sosinal Piiblit.
Pyongyangi nimetati vanasti Oriendi Jeruusalemmaks.
1945. aastal oli 13 protsenti selle elanikest kristlased.
See oli kristluse keskus Korea poolsaarel.
Pool sajandit hiljem tegi Kimi usk temast sihtmärgi.
Vanemad jätsid mind tihti koosoleku ajaks õue valvama.
Pidime tegutsema salaja.
Koosolekutel hakkas käima sõpru ja lähisugulasi.
Mu vanaemal oli hiinakeelne Piibel Jaapani võimu ajast.
Ta tõlkis selle käsitsi korea keelde. Saime piiblisõnast jõudu.
Võimud said peagi teada, et ta isa oli kristlane.
Ta oli rätsep. Politsei kahtlustas teda.
Arvame, et tema töökotta ja rõivaisse peideti pealtkuulamisseadmed.
Võimud said 1994. a teada, et isa kuulus keelatud kogudusse.
Kodu otsiti läbi, isa ja onu vahistati.
Nad sattusid ilmselt ühte Põhja-Korea kuuest vangilaagrist.
- On sul see päev meeles?
- Olin koolis, kui isa vahistati. Ma ei unusta seda päeva iial.
Ta kallistas mind enne lahkumist ja käskis ettevaatlik olla.
Ta ütles igal hommikul,
et võimud võtavad meid veel kinni ja peame kord oma usu eest maksma.
Vastasin tihti, et järgin Jeesust surmani.
Põhja-Korea vangilaagrites on ca 200 000 poliitvangi,
ligi 30 000 neist on kristlased.
Rezhiimi süüdistatakse jätkuvalt inimõiguste rikkumises.
Won Jae-chun on Lõuna-Korea õigusteaduste professor.
Neid peetakse kurjategijaiks ja terroristideks.
Neid süüdistatakse riikliku julgeoleku ohustamises.
Meie andmeil hukatakse videol Põhja-Korea kristlasi.
Surmanuhtlus koheselt täide viia!
Valmis olla!
Tuld!
- Kas usud, et su isa elab?
- Ei. Kõik teavad, mis kristlasi Põhja-Koreas vahistamise järel ootab.
Nad ei pääse eluga.
Tean, et mu isa on Taevas.
Ta palvetab Põhja-Korea ja mu pere eest.
Kimi emal, vanaemal, õdedel-vendadel õnnestus mägedesse põgeneda.
Hiina pastor aitas Kimi 2005. a üle Tumeni jõe Hiinasse.
Pere tuli mõne kuu pärast järgi.
Teadsin, et vahelejäämise korral satun vangilaagrisse.
Meie pere põgenes tagakiusu pärast.
Täna on Kim abielus. Tal on väike poeg.
Olen tema üle uhke. Pere on palju üle elanud.
Minu silmis on ta kangelane.
Kim annab austust mehele, kes andis oma elu.
Meie riigis õpetati, et Jumalat pole olemas.
Kuid isa õpetas teisiti. Ta armastas Kristust ja suri selle eest.
Kim unistab naasta Pyongyangi
ja rääkida põhjakorealastele Jumala armastusest.
George Thomas, CBN News, Soul, Lõuna-Korea.
Tagakiusatud kogudust võib aidata ka palvetades.
Teiste abivõimaluste kohta saab lisainfot meie kodulehelt.
Need võivad kaitsta, õnne tuua ja lisada eluaastaid.
Need vabastavad hirmust, täidavad rahu ja heaoluga,
ning toovad kordamineku.
Need on aare, relv ja kallim kui kuld.
DVD-l The Three Blessings uuritakse Jumala eesmärke, kaitset ja väge.
Õpetuses antakse nõu elus edasi jõudmiseks.
Tahan õpetada, kuidas teha tarku otsuseid,
tunda ära Issanda plaanid, saada Püha Vaimu võidmist
ja kuidas elu võib täituda Jumala soosinguga.
Pat Robertsoni DVD The Three Blessings nüüd saadaval
Säilitasime teatud imidzhit.
Ostsime maja, mida me ei saanud tegelikult endale lubada.
Kui saime võlameenutusi, vihastasin Christiani peale.
Saime õpetust raha ja andmise kohta. Otsustasime hakata toetama CBN'i.
Rahaline sõnakuulelikkus Jumalale avab täiesti uusi alasid.
Oleme Christian ja Callie Budzy. Toetame CBN'i tööd.
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Iraani pastor Yousef Nadarkhani vabastati pärast 3 aastat vanglast.
Ta kirjutas oma toetajaile tänukirja.
Kiri algab Laulu 115:1 sõnadega:
"Mitte meile, Issand, mitte meile, vaid oma nimele anna au
oma helduse pärast, oma ustavuse pärast!"
Nadarkhani kirjutab, et on tänulik Jumala headuse ja kaitse eest.
Tema usk pandi proovile, kuid ta ei tundnud kunagi üksindust,
kuna koges kõigi toetajate energiat ja tuge,
kes järgisid oma südametunnistust ja võitlesid õigluse eest.
Ta on tagasi pere rüpes tänu toetajate jõupingutustele.
Tervet kirja võib lugeda meie kodulehel Gary Lane'i blogist.
See oli tõesti suur palvevastus. Ta vajab jätkuvalt meie palveid.
Aitäh vaatamast! Loodetavasti saade meeldis teile!
Kohtumiseni järgmisel nädalal! Jumal õnnistagu teid!
Tõlge: Monika Jaaguri